139. löggjafarþing 2010–2011.	Prentað upp.

Þskj. 1468 — 533. mál.	Leiðréttur texti.

Breytingartillögur

við frv. til l. um stöðu íslenskrar tungu og íslensks táknmáls.

Frá menntamálanefnd.

1.	Við 3. gr.

a.	1. málsl. 1. mgr. orðist svo: Íslenskt táknmál er fyrsta mál þeirra sem þurfa að reiða sig á það til tjáningar og samskipta og barna þeirra.

b.	Við 2. mgr. bætist nýr málsliður, svohljóðandi: Sama rétt eiga nánustu aðstandendur.

2.	Á eftir 3. gr. komi ný grein ásamt fyrirsögn, svohljóðandi:

Íslenskt punktaletur.

Íslenskt punktaletur er fyrsta ritmál þeirra sem þurfa að reiða sig á það til tjáningar og samskipta. Hver sem hefur þörf fyrir blindralestur vegna skerðingar á sjón skal eiga þess kost að læra og nota íslenskt punktaletur um leið og hann hefur getu til.

3.	Við 4. gr. Í stað orðanna Íslenska ríkið stuðlar" og orðsins styður" í 1. málsl. 2. mgr. komi: Íslenska ríkið og sveitarfélög stuðla; og: styðja.

4.	Við 5. gr.

a.	Í stað tölunnar 18" í 2. málsl. 1. mgr. komi: 16.

b.	Í stað 4. og 5. málsl. 1. mgr. komi fjórir nýir málsliðir, svohljóðandi: Hver eftirtalinna tilnefnir einn mann í málnefndina: Ríkisútvarpið, Þjóðleikhúsið, Samtök móðurmáls
kennara, Rithöfundasamband Íslands, Blaðamannafélag Íslands, Íðorðafélagið fyrir hönd orðanefnda, Bandalag þýðenda og túlka, Staðlaráð Íslands, Upplýsing, félag bókasafns- og upplýsingafræðinga, Hagþenkir og Samband íslenskra sveitarfélaga. Samstarfsnefnd háskólastigsins tilnefnir tvo menn í málnefndina. Ráðherra skipar tvo nefndarmenn án tilnefningar og skal annar vera formaður og hinn varaformaður. Velferðarráðherra tilnefnir þar að auki einn fulltrúa úr röðum innflytjenda.

5.	Við 6. gr. Í stað orðanna og hagsmunasamtök heyrnarlausra hér á landi" í 2. málsl. 1. mgr. komi: hagsmunasamtök heyrnarlausra og heyrnarskertra hér á landi og Samband íslenskra sveitarfélaga.

6.	Við 8. gr. Í stað orðanna rétt til að fá túlka- og táknmálstúlkaþjónustu" í 1. mgr. komi: rétt til túlkaþjónustu.

7.	Við 10. gr. Í stað orðanna Stjórnvöldum er skylt að sjá til þess" komi: Stjórnvöld skulu stuðla að því.